شه‌فه‌ق نيوز/ عاليه‌ نسه‌يف ئه‌ندام ئه‌نجومه‌ن نوێنه‌ره‌يل عراقى، ئاشكراى ئاراسته‌كردن كتاويگ فه‌رمى كرد وه‌ ئمزاى 25 ئه‌ندام ئه‌را وه‌زير ناوخوه‌يى و بڕيگ پرسيار له‌باره‌ى سه‌ياره‌يل ميتسوبيشى گرته‌سه‌ خوه‌ى.
نسه‌يف له‌ به‌ياننامه‌يگ ئه‌را شه‌فه‌ق نيوز وت: كتوايگ فه‌رمى وه‌ ئمزاى 25 ئه‌ندام ئاراسته‌ى وه‌زير ناوخوه‌يى كرياگه‌و له‌تى داواى نوسخه‌ى ريككه‌فتن و وه‌رگرتن شه‌ش هه‌زار سه‌ياره‌ى جوور(پيكاب) و(ميستوبيشى)ئه‌كريه‌ێد وه‌ل داواكردن به‌ڵگه‌ى ليژنه‌ى ريككه‌فتنه‌يل ناوه‌ندى له‌ وه‌زاره‌ته‌گه‌و دوسيه‌ى په‌يجوورى ك له‌لايه‌ن وشكاننكار گشتى ئاماده‌ كرياگه‌ له‌باره‌ى مه‌سه‌له‌گه‌و ئه‌و رينمايه‌يله‌ ك له‌و باوه‌ته‌و ده‌ركريانه‌ بيجگه‌ له‌ هووكاره‌يل وساننى.
نسه‌يف هه‌ميش وت: كيشه‌يل فريه‌يگ له‌باره‌ى ئى ريككه‌فتنه‌ هه‌ن، له‌وانه‌يش ك بايه‌سه‌ بوێ سه‌ياره‌يل گێر ئۆتوماتيگ هاورده‌ بكرياتاد نه‌ك گێڕ ئاسايى و مۆديل 2019 بوياتاد نه‌ك مۆدێل 2018و يه‌يش خه‌ستن بوێ وه‌ ده‌وڵه‌ت وه‌ شيويگ ناوه‌جێ له‌لايه‌ن گه‌ناته‌كاره‌يل و ئه‌وانه‌گ دارايى گشتى وه‌تاڵان ئه‌وه‌ن و چاره‌نويسيانيش دادگاييه‌و قورسترين سزايش بايه‌سه‌ له‌بانيان جيوه‌جى بكريه‌ێد.
